### Pridaj sa k nám a pomáhaj formovať budúcnosť jadrovej energetiky!

Ministerstvo hospodárstva SR hľadá **mladých a ambicióznych odborníkov** na pozíciu špecialistu pre medzinárodné vzťahy v oblasti energetiky so zameraním na jadrovú energetiku. Ak chceš byť súčasťou dynamického tímu, ktorý tvorí stratégiu energetickej politiky Slovenska a aktívne vplýva na medzinárodné rokovania, táto príležitosť je pre teba!

### Čo budeš robiť?

* Analyticky a koncepčne pripravovať strategické a legislatívne dokumenty z oblasti energetiky, so zameraním na jadrovú energetiku.
* Spolupodieľať sa na príprave výstavby nového jadrového zdroja a implementácii inovatívnych technológií, vrátane malých modulárnych reaktorov (SMR) – budúcnosti energetiky.
* Pripravovať pozície a stanoviská k vnútroštátnym a medzinárodným dokumentom.
* Pracovať na strategických zámeroch a pozičných dokumentoch SR pre legislatívu a stratégie EÚ.
* Presadzovať záujmy Slovenska v pracovných skupinách a komisiách EÚ, IEA, IAEA, Energetickej Charty, IRENA a ďalších významných medzinárodných platformách.
* Koordinovať a zabezpečovať účasti na rokovaniach od pracovných úrovní až po vysoké politické stretnutia doma i v zahraničí.

### Čo od teba očakávame?

* Vysokoškolské vzdelanie druhého stupňa
* Anglický jazyk na úrovni minimálne B2
* Minimálne 4 roky praxe, ideálne v energetike alebo v súvisiacich oblastiach
* Chuť učiť sa nové veci a posúvať hranice v dynamickom sektore
* Výborné analytické schopnosti, flexibilitu a tímového ducha
* Komunikatívnosť a zodpovedný prístup

### Čo ti ponúkame?

* Pracovný týždeň 37,5 hodín s flexibilnou pracovnou dobou
* Nadštandardných 5 dní dovolenky navyše + 2 dni z kolektívnej zmluvy
* Príspevok na stravovanie a doplnkové dôchodkové sporenie
* Finančné benefity pri životných udalostiach
* Prístup k odborným školeniam a jazykovým kurzom
* Prácu s perspektívou v stabilnom a významnom rezorte, ktorý rozhoduje o budúcnosti slovenskej energetiky
* Možnosť cestovať a spoznávať nové krajiny a kultúry v rámci služobných ciest

### Ako sa prihlásiť?

Ak chceš byť súčasťou nášho tímu a podieľať sa na budovaní modernej a udržateľnej energetiky, pošli nám do **30.7.2025**:

* Štruktúrovaný profesijný životopis
* Motivačný list, v ktorom nám prezradíš, prečo práve ty si ten pravý/á

**Všetkým uchádzačom ďakujeme za prejavený záujem. Telefonicky kontaktujeme len vybraných kandidátov.**

### O nás

Ministerstvo hospodárstva SR je ústredným orgánom štátnej správy zodpovedným za energetiku, vrátane jadrového paliva a rádioaktívnych odpadov, priemysel, plynárenstvo, podporu podnikania a tvorbu podnikateľského prostredia. Spoločne formujeme budúcnosť Slovenska v oblasti inovácií a udržateľného rozvoja.

### Kontaktná osoba

### JUDr. Martin Urminský – vedúci oddelenia jadrovej energetiky,

### Martin.Urminsky@mhsr.sk

###